ΚΑΝΟΝΙΣΜΟΣ (ΕΚ) αριθ. 922/97 ΤΟΥ ΣΥΜΒΟΥΛΙΟΥ της 20ής Μαΐου 1997 για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι, στην περίπτωση παραγωγής σε εκτάσεις που έχουν αποσυρθεί από την καλλιέργεια πρώτων υλών που προορίζονται για την παρασκευή προϊόντων που δεν προορίζονται άμεσα για κατανάλωση από τον άνθρωπο ή τα ζώα, η παράδοση της πρώτης ύλης στο μεταποιητή πρέπει, για λόγους ελέγχου, να επιβεβαιώνεται πριν πληρωθεί η αντιστάθμιση στον αιτούντα 7 ότι, από την πείρα έχει αποδειχθεί ότι η τήρηση της διατάξεως αυτής καθιστά δυσχερή την πληρωμή της εν λόγω αντιστάθμισης μέχρι την ημερομηνία λήξης της προθεσμίας στις 31 Δεκεμβρίου 7 ότι η εν λόγω ημερομηνία λήξης της προθεσμίας για την πληρωμή της αντιστάθμισης για την εκπλήρωση της υποχρέωσης της προσωρινής παύσης της καλλιέργειας γαιών θα πρέπει να μετατεθεί στις 31 Μαρτίου στην περίπτωση κατά την οποία οι αποσυρθείσες εκτάσεις χρησιμοποιούνται για την παραγωγή πρώτων υλών που προορίζονται για την παρασκευή προϊόντων που δεν προορίζονται άμεσα για κατανάλωση από τον άνθρωπο ή τα ζώα 7 ότι πρέπει να τροποποιηθεί ανάλογα ο κανονισμός (ΕΟΚ) αριθ. 1765/92 (4), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 10 του κανονισμού (ΕΟΚ) αριθ. 1765/92, η παράγραφος 1 συμπληρώνεται με την ακόλουθη φράση: «Ωστόσο, στην περίπτωση εφαρμογής του άρθρου 7 παράγραφος 4, η αντιστάθμιση για την υποχρέωση της προσωρινής παύσης καλλιέργειας γαιών καταβάλλεται μεταξύ της 16ης Οκτωβρίου και της 31ης Μαρτίου του επομένου έτους.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την περίοδο εμπορίας 1997/98. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Μαΐου 1997.

[Source: multi_eurlex | Tokens: 1979]